recursal/SuperWikiNEXT-32B huggingface dataset:
**הפועל "אווז הזהב" באר שבע** היא קבוצת כדורגל חופים ישראלית מהעיר באר שבע, המשחקת בליגה הישראלית בכדורגל חופים. צבעי התלבושת של הקבוצה הם אדום ולבן, והיא עורכת את משחקיה ב"ארינת MODY", חוף פולג, נתניה.

ארנה הליגה לכדורגל חופים, חוף פולג, נתניה

היסטוריה
--------

הפועל באר שבע בכדורגל חופים נוסדה בשנת 2018 על ידי אייל קארו שמוכר בענף כדורגל החופים. באר שבע נרשמה לראשונה בתולדותיה לליגת העל בכדורגל חופים בעונת 2018, וב-8 ביוני 2018 ערכה את הופעת הבכורה שלה בניצחון 7–6 מול הפועל פתח תקווה, במסגרת הליגה. בנוסף, בתחילת המשחק כבש השחקן טקסוקה גוטו היפני את השער הראשון בתולדות המועדון. בעונה זו העפילה מהמקום השלישי בבית א' למשחקי רבע הגמר, שם פגשה את בית"ר "איטלי גולד תכשיטים" ירושלים. במשחק זה שנערך ב-13 ביולי הפסידה לירושלים בתוצאה 6-8, ובכך סיימה באר שבע את דרכה בעונת 2018 בכדורגל החופים.

אוהדים
------

הקהל של הפועל באר שבע בכדורגל חופים מבוסס בעיקר על אוהדי הפועל באר שבע בכדורגל, אך נערץ גם על ידי תושבי העיר שחובבים את ענף כדורגל החופים. בנוסף, עמותת האוהדים וסרמיליה, המוכרת מענף הכדורגל, עוזרת לקהל האוהדים בכל הקשור לעדכונים וחדשות, תמונות מהשטח, ואפשרויות הגעה למשחקים.

סגל נוכחי
---------

*סגל לאליפות ליגת בנק יהב בכדורגל חופים לעונת 2019*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | עזרא חנה  |
| 3 | ישראלישראל | בלם | אורי כהן  |
| 4 | ישראלישראל | בלם | אדיר אטיאה  |
| 5 | ישראלישראל | קשר | מתן כהן  |
| 6 | ישראלישראל | בלם | אושר זוהר  |
| 8 | ישראלישראל | חלוץ | יוגב בנישו  |
| 9 | בולגריהבולגריה | חלוץ | פיליפ פיליפוב  |
| 10 | ברזילברזיל | בלם | ריידר רסנדה  |

 |  | 

| מס' |  | עמדה | שם |
| --- | --- | --- | --- |
| 11 | ישראלישראל | קשר | אייל קארו  |
| 14 | ישראלישראל | קשר | אביתר אילוז  |
| 16 | ישראלישראל | קשר | איתי הרשקו  |
| 17 | ישראלישראל | קשר | עדן בן מנשה  |
| 19 | ישראלישראל | קשר | יואל גנון  |
| 20 | ישראלישראל | שוער | אביעד מיארה (קפטן) |
| - | ישראלישראל | קשר | עיתאד אבו עסלה  |
| - | ישראלישראל | קשר | לירן שריקי  |

 |

### צוות מקצועי

|  |  |
| --- | --- |
| **מאמן ראשי** | ישראלישראל אייל קארו |
| **עוזר מאמן** | ישראלישראל אמיר אלקסלסי |
**ביבי** (בדנית: **Bibi**) היא יצירת דמיונה של הסופרת הדנית קרין מיכאליס, שכתבה עליה סדרת ספרי ילדים בין השנים 1929 - 1939.

ספרי "ביבי" משובצים ברישומים שונים ובציורים צבעוניים של נופי דנמרק, בתיה ותושביה בתלבושותיהם המיוחדות - הציורים שביבי מעלה על דפי מחברותיה כשהיא נוסעת ברחבי הארץ ברכבות של אביה. נוסף לציורים, גדושים הספרים גם בשגיאות כתיב למכביר, משום שביבי איננה אוהבת ללמוד. השגיאות במכתביה הן חלק אורגני מן הסיפור, ולכן קיימות גם בגרסאות התרגום. 

הספר יצא לאור בעברית לראשונה בשנת 1935, בהוצאת "אמנות", בתרגום י. למדן.

תקציר העלילה
------------

ביבי היא ילדה מיוחדת במינה, עצמאית מאוד, ציירת מוכשרת וחובבת טיולים ארוכים, שאליהם היא לוקחת כמובן את חוברת הציור ואת עפרונותיה הצבעוניים. אביה של ביבי הוא מנהל תחנת רכבת, ועל כן יכולה ביבי לנסוע על פני כל המסילות בכל רחבי הארץ, וזאת היא עושה בכל פעם שהיא מרגישה צורך לצאת למרחבים. גם את שמה קיבלה בחליפין עם חברתה, משום שסברה, שהשם אולה יאה לילדה כהת שיער, כמו החברה, ואילו "ביבי" מתאים לילדה בהירה כמוה. וכך נעשית אולריקה אליזבת הכבודה לביבי השובבה. 

אמה של ביבי מתה עליה בינקותה ואת סבה וסבתה לא הכירה מעולם. היא רק יודעת, שהם בני אצולה ועשירים מופלגים, שהכריתו את רגל בתם מביתם ומחייהם כאשר התעקשה להינשא לאביה של ביבי בניגוד לרצונם, ובהיותה ילדה עתירת דמיון, היא מבינה את הדברים כפשוטם וסבורה, שאכן כרתו לאמה את הרגל ואולי משום כך מתה. 

בשיטוטיה ברחבי דנמרק מגיעה ביבי לכל מקום, ואביה מרשה לה לטייל כרצונה ורק דורש ממנה להבטיח לו דברים שונים הקשורים בביטחונה האישי, בין השאר אסור לה בשום פנים לנסוע למקום שם קבורה אמה. אביה של ביבי יודע, שכאשר ביבי מתחייבת למשהו ב"הן צדק הגדול" שלה, היא עומדת בהבטחתה ויהי מה. באחד ממסעותיה פוגשת ביבי את "האנשים האפורים", המגלים בה עניין מיוחד, בלי שתדע מדוע, ורק בהמשך, כאשר הרפתקאותיה מובילות אותה אל ביתם, נודע לה הסוד.
**מדלן מלונגה** (בצרפתית: **Madeleine Malonga**; נולדה ב-25 בדצמבר 1993) היא ג'ודוקא צרפתייה המתחרה בקטגוריית המשקל עד 78 ק"ג, זוכת מדליית כסף מאולימפיאדת טוקיו 2020 ואלופת עולם (2019).

קריירה
------

המדליה הראשונה בה זכתה מלונגה בתחרות בינלאומית לבוגרים הייתה מדליית כסף בגראנד סלאם פריז בפברואר 2014. באותה השנה היא גם זכתה במדליית הזהב הראשונה שלה בסבב העולמי כאשר זכתה בגראנד סלאם באקו לאחר ניצחון על אסונטה גלאונה האיטלקייה בגמר.

באליפות אירופה 2018 אשר נערכה בתל אביב, זכתה מלונגה במדליית הזהב לאחר ניצחון בגמר על בת-ארצה הצרפתייה אודרי צ'ומאו. באליפות אירופה שנה לאחר מכן אשר נערכה במינסק, היא זכתה במדליית הארד.

באליפות העולם 2019 אשר נערכה בטוקיו, זכתה מלונגה במדליית זהב לאחר שניצחה את כל חמשת קרבותיה באיפון; בחצי הגמר היא ניצחה את מאירה אגיאר הברזילאית לאחר תרגיל סומי-אוטושי ובגמר היא ניצחה את שורי המאדה היפנית בעזרת תרגיל בשם אוסוטו-גאשי. באותה השנה היא גם זכתה בגראנד סלאם פריז.

באליפות אירופה 2020 אשר נערכה בפראג, זכתה מלונגה בפעם השנייה בתואר האירופי לאחר שניצחה את כל ארבעת קרבותיה באיפון. באליפות העולם 2021 שנערכה בבודפשט, היא זכתה במדליית הכסף כאשר לאחר שלושה ניצחונות, היא הפסידה בגמר לאנה-מריה ואגנר הגרמנייה. באותה השנה היא גם זכתה לראשונה בטורניר המאסטרס היוקרתי שנערך בדוחה כאשר ניצחה בגמר את שורי המאדה היפנית.

באולימפיאדת טוקיו 2020, זכתה מלונגה במדליית הכסף. היא החלה את דרכה בסיבוב השני, שם ניצחה באיפון את ברנדט גרף מאוסטריה לאחר דקה ו-4 שניות. ברבע הגמר היא ניצחה באיפון את קליימה אנטומארצ'י מקובה בתוך זמן ניקוד זהב ובחצי הגמר ניצחה שוב באיפון את יון היון-ג'י מדרום-קוריאה לאחר 2:22 דקות. בגמר מלונגה התמודדה מול שורי המאדה היפנית והפסידה באיפון לאחר דקה ו-8 שניות. בנוסף למדליה בתחרות האישית, מלונגה התחרתה גם בתחרות הקבוצתית, בה זכתה במדליית זהב עם נבחרת צרפת לאחר שניצחו בגמר את יפן.

באליפות אירופה בג'ודו 2022 אשר נערכה בסופיה, זכתה במדליית הארד.

זכיות בתחרויות מהסבב העולמי
---------------------------

| שנה | קטגוריה | עיר | מדינה |
| --- | --- | --- | --- |
| 2014 | גראנד סלאם | באקו | אזרבייג'ןאזרבייג'ן אזרבייג'ן |
| 2015 | גראנד פרי | סמסון | טורקיהטורקיה טורקיה |
| 2016 | גראנד פרי | סמסון | טורקיהטורקיה טורקיה |
| 2018 | גראנד פרי | זאגרב | קרואטיהקרואטיה קרואטיה |
| 2019 | גראנד סלאם | פריז | צרפתצרפת צרפת |
| 2020 | גראנד סלאם | פריז | צרפתצרפת צרפת |
| 2021 | מאסטרס | דוחה | קטארקטאר קטאר |

קישורים חיצוניים
----------------

ויקישיתוף מדיה וקבצים בנושא **מדלן מלונגה** בוויקישיתוף
* מדלן מלונגה, ברשת החברתית פייסבוק
* מדלן מלונגה, ברשת החברתית טוויטר
* מדלן מלונגה, ברשת החברתית אינסטגרם
* מדלן מלונגה, באתר olympedia.org
* מדלן מלונגה, באתר איגוד הג'ודו העולמי
* מדלן מלונגה, באתר JudoInside.com
* מדלן מלונגה באתר JudoInside

הערות שוליים
------------

1. ↑  מידע על הג'ודוקא מדלן מלונגה, באתר JudoInside.
**רדאוץ** (/rə'dəuʦʲ/) (ברומנית: **Rădăuţi**; בגרמנית: **Radautz**; בהונגרית: **Radóc**; ביידיש: **ראַדאװיץ** או **ראדוויץ**
בפולנית: **Radowce**; באוקראינית: **Радівці**) היא עיר במחוז סוצ'אבה, בבוקובינה שברומניה, שנוסדה במאה ה-15. העיר ממוקמת בין הנחלים סוצ'אבה וסוצ'ביטה, בגובה 375 מטר מעל פני הים.

אקלים
-----

הטמפרטורות הנרשמות בדרך כלל ברדאוץ בממוצע שנתי, נמוכות משאר חלקי רומניה. הממוצע השנתי נע בין 6 ל-8 מעלות צלזיוס. הטמפרטורות בקיץ מגיעות ל-21-27 מעלות, הטמפרטורה הנמוכה ביותר שנמדדה ב-1956 הייתה 32.9-. ב-1958 נמדדה טמפרטורת שיא של 37 מעלות צלזיוס. 

כמות המשקעים ברדאוץ גבוהה מיתר האזורים ברומניה ונעה בין 670-750 מילימטר בממוצע. חצי מכמות המשקעים יורדת באביב ובסתיו.

היהודים ברדאוץ
--------------

בית הכנסת הגדול של רדאוץ
אנדרטה לזכר יהודי רדאוץ שנספו בשואה, בבית הקברות בחולון
 ערך מורחב – **קהילת יהודי רדאוץ**  

טרם פרוץ מלחמת העולם השנייה נמנו בעיר כ-5,600 יהודים, שהיוו כשליש מתושביה, והתקיימה בה פעילות של המפלגות הציוניות, של הבונד ושל אגודת ישראל.

כשרומניה נכנסה למלחמה נגד ברית המועצות כבת ברית של גרמניה הנאצית, בוצעו ביהודיה מספר פוגרומים מאורגנים, והם רוכזו בגטו שהוקם בה, אליו הובאו אלפי יהודים שגורשו מיישובים שונים בבוקובינה. באוקטובר 1941 גורשו 9,169 יהודי הגטו שבעיר למחנות ולגטאות בטרנסניסטריה, בהם רובם המוחלט נספו.

בסיום המלחמה, ולאחר עליית השלטון הקומוניסטי ברומניה, הולאמו נכסי היהודים בעיר בידי המשטר, ומרבית היהודים ששרדו את המלחמה לא שבו לעיר.

אישים ילידי רדאוץ
-----------------

* אביגדור אריכא
* דן פגיס
* מיצי לוקר

קישורים חיצוניים
----------------

ויקישיתוף מדיה וקבצים בנושא **רדאוץ** בוויקישיתוף
* 

* אתר האינטרנט הרשמי של רדאוץ
* רדאוץ (Rădăuti), ב"אנציקלופדיה של הגטאות", באתר "יד ושם"
* על העיירה מתוך פנקסי הקהילות במרכז שואה (אורכב 03.03.2016 בארכיון Wayback Machine) של אתר עיריית פתח-תקווה
* רדאוץ (רומניה), דף שער בספרייה הלאומית

הערות שוליים
------------

1. ↑  ראו כאן.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007463743505171
* GND: 4767614-0
* LCCN: n80021144
* NKC: ge720064
* VIAF: 152143521
* WorldCat (עם VIAF): 152143521

 |
**מדמה מעבורת החלל** (באנגלית: **Shuttle Training Aircraft**) היה מטוס אימון של נאס"א שדימה את מעבורת החלל עבור אסטרונאוטים שעמדו לטוס במעבורת האמיתית, ואיפשר לטייסים להתאמן בגישות לנחיתה ובנחיתה עצמה, לקראת הנחיתה האמיתית.

פיתוח
-----

מבנהו החיצוני של המטוס הותאם כך שיעמוד בכוחות האווירודינמיים שהופעלו עליו במהלך טיסות אימון. תא הטייס של המטוס נבנה מחדש כך שדימה באופן מלא את תא הטייס ומערכות הבקרה של מעבורת החלל כך שאפילו אותם כיסאות הוצבו במטוס בדיוק באותה זווית ואותו מיקום כמו במעבורת.

היסטוריה מבצעית
---------------

ארבעת המטוסים ממוקמים בדרך כלל ב-NASA Forward Operating Location באל פאסו, טקסס, והועברו לבסיס אלינגטון הסמוך למרכז החלל ג'ונסון לתחזוקה. המטוס (שנקרא בקיצור STA) הוצב לפעמים גם במרכז החלל קנדי בפלורידה. המטוס שימש בעיקר את האסטרונאוטים שיועדו להנחית את המעבורת בחזרתם ממשימתם אך שימש גם לבדיקת מזג האוויר לפני שיגור ונחיתת מעבורות החלל.

ב-3 בדצמבר 2003, מטוס גאלפסטרים 2 שדימה מעבורת חלל היה בתרגיל הדמיית נחיתת מעבורת במרכז החלל קנדי. על המטוס היה אסטרונאוט לא ידוע ושני מאמנים. המטוס היה בפיינל בגובה 13,000 רגל כאשר המכשירים בתא הטייס הצביעו על תקלה באחד ממנועי המטוס. המטוס נחת בשלום. בבדיקה שנערכה בקרקע התברר כי חלק מהמנוע האחראי על האטת המטוס לאחר נחיתתו נפל מהמטוס. צוללנים מצאו את חלק המנוע שהתפרק בתחתית נהר הבננה (אנ') הסמוך.

פרופיל טיסה
-----------

פנים מדמה המעבורת. הטייס המתאמן יושב משמאל ומדריך הטיסה יושב מימין
השימוש במטוס האימון היה דבר קריטי עבור האסטרונאוטים שהנחיתו את מעבורת החלל, מכיוון שבהנחתת המעבורת היה לטייס רק ניסיון אחד לנחות, מאחר שלמעבורת לא היו מנועים מותאמים לאוויר שמצוי בכדור הארץ.

על מנת לדמות את קצב הירידה ותכונות הגרר האמיתיות של המעבורת בגובה 37,000 רגל, כן הנסע הראשי (לא כולל הגלגלים הקדמיים) הורד והמנועים הועברו למצב "רוורס". המדפים של המטוס יכלו לנטות כלפי מעלה כדי להפחית את העילוי או לנטות מטה (כמו במטוס רגיל) כדי להגביר את העילוי.

כיסויים הוצבו על חלונות תא הטייס מצד שמאל כך שהטייס יראה בדיוק מה שיראה כשיהיה במעבורת. מערכות הבקרה והשליטה הרגילות הוחלפו במערכות זהות לאלו שיש במעברות בעוד המערכות הרגילות הועברו לצד הימני של תא הטייס, שם ישב מדריך הטיסה. גם למדריך הטיסה וגם לטייס המתאמן יש תצוגה עילית זהה לזו שיש במעבורת.

במהלך אימון נחיתה הביא הטייס המתאמן את המטוס למצב זהה למצב הקיים במעבורת וביצע יעף על פני המסלול בגובה 20 רגל, אז לקח מדריך הטיסה את ההגה לידיו והמריא מחדש כך שהמטוס לא באמת נחת (באימון).

כל מפקד משימת מעבורת וכל טייס מעבורת נדרשו לבצע לפחות 1000 נחיתות במדמה.

רשימת מדמי המעבורת
------------------

לנאס"א היו ארבעה מטוסי גאלפסטרים 2 ששימשו כמדמי מעבורת (ישנם עוד מטוסי גאלפסטרים המשמשים כמטוסי תעבורה רגילים). מספרי הזנב של המדמים היו:

* N944NA
* N945NA
* N946NA
* N947NA

ראו גם
------

* מעבורת חלל

קישורים חיצוניים
----------------

ויקישיתוף מדיה וקבצים בנושא **מדמה מעבורת החלל** בוויקישיתוף

הערות שוליים
------------

1. ↑
שטילר ב-1840 בקירוב
**פרידריך אוגוסט שטילר** (בגרמנית: **Friedrich August Stüler**;‏ 28 בינואר 1800 - 18 במרץ 1865) היה אדריכל ובנאי פרוסי. שטילר ידוע בין השאר בזכות בניית המוזיאון החדש בברלין, טירת שוורין והגלריה הלאומית הישנה.

שטילר נולד במילהאוזן, ולימים הפך לתלמידו של קארל פרידריך שינקל בברלין. הוא ביקר בצרפת ובאיטליה ב-1829 וב-1830 ביחד עם אדוארד קנובלאוך, וכעבור שנה ברוסיה ביחד עם היינריך סטראק. לאחר מכן הוא התמנה למפקח בניינים מלכותי, יועץ מלכותי לבניינים ומנהל וועדת הבנייה של ארמון המדינה בברלין. ב-1837 הוא תכנן את הבנייה מחדש של ארמון החורף בסנקט פטרבורג, אך לא הוציא אותה לפועל כיוון שהצאר ניקולאי הראשון החליט לבנות את הארמון מחדש בסגנון בארוק/רוקוקו, ולא בסגנון הנאו-רנסאנס שהוא הציע. שטילר חזר לברלין, ותוך זמן קצר הטיל עליו הקיסר פרידריך וילהלם הרביעי מספר רב של משימות. הוא אף מינה אותו לתפקיד האדריכל המלכותי ב-1842.

ביחד עם פרידריך וילהלם, שלמד בעבר את האדריכלות האיטלקית, שילב שטילר אלמנטים קלאסיים ביחד עם אדריכלות הרנסאנס במה שיהפוך ל"ארקאדיה הפרוסית". הם שילבו גם אלמנטים נוצריים מתקופת הנצרות הקדומה על מנת להימנע מבעיות פוליטיות עם הכנסייה באותה תקופה. לאחר מותו של לודוויג פרזיוס ב-1845 הופקד שטילר על בניית כנסיית השלום בברלין. ההשפעה האיטלקית התחדדה לאחר מסע משותף שערך עם פרידריך וילהלם באיטליה ב-1858/1859, אך הוא הושפע גם מאדריכלות יצקת אנגלית לאחר שערך מסע באנגליה ב-1842.

שטילר מת בברלין ונקבר בבית הקברות דורותנשטאדטישר.

עבודתו
------

טירת שוורין
בניינים רבים שנבנו על ידי שטילר נחרבו במלחמת העולם השנייה, אך רק חלק מהם שוקמו ובצורה שונה שלא העלימה לחלוטין את השפעתו. שטילר נחשב לתלמידו של קארל פרידריך שינקל ולאדריכל בזכות עצמו. בין העבודות הרבות שביצע ניתן למנות את:

* 1843–1855: המוזיאון החדש
* 1844–1845: כנסיית יקוב הקדוש בקרויצברג
* 1844 - 1863: אוניברסיטת קניגסברג
* 1845 בקירוב: הטירה המלכותית בברסלאו (נהרסה ב-1945)
* 1845 - 1854: כנסיית השלום בסנסוסי
* 1846–1856: עיצוב האודיטוריום של הארמון הרומי המשוחזר בטריר
* 1851–1864: ארמון אורנז'רי בפוטסדאם
* 1851: טירת שוורין
* 1852–1859: קסרקטין בארמון שרלוטנבורג
* 1859 - 1866: בית הכנסת החדש בברלין
* 1862–1865: האקדמיה ההונגרית למדעים בבודפשט
* 1862 - 1876: הגלריה הלאומית הישנה בברלין

קישורים חיצוניים
----------------

ויקישיתוף מדיה וקבצים בנושא **פרידריך אוגוסט שטילר** בוויקישיתוף
* פרידריך אוגוסט שטילר במאגר המידע structurae

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007369074205171
* BIBSYS: 90970228
* BNE: XX1067998
* BnF: cb131694577 (data)
* CiNii: DA13580107
* GND: 118619667
* ISNI: 0000 0000 8155 3336
* KulturNav: dbf51836-53c4-44b8-8a77-5965536366dd
* LCCN: n88083091
* LNB: 000209267
* NKC: mzk2009535279
* NLP: A27598500
* NTA: 157106772
* RKD: 315844
* SUDOC: 035135603
* ULAN: 500027949
* VIAF: 74646104
* WorldCat: lccn-n88083091

 |
שחקני זלצבורג בפעולה
**רד בול זלצבורג** (בגרמנית: **Red Bull Salzburg**) הוא מועדון הוקי קרח אוסטרי מהעיר זלצבורג, המשתייכת לחברת רד בול ומשחקת בליגת ההוקי האוסטרית - ליגת ההוקי קרח הבכירה באוסטריה. הקבוצה הוקמה ב-1995 ומאז שנת 2000 נמצאת בבעלות חברת רד בול. החל מתחילת העשור השני של המאה ה-21, נחשבת הקבוצה לאחת הקבוצות הבכירות בהוקי קרח האוסטרי. לזכותה שבע אליפויות. כמו כן, זכתה הקבוצה פעם אחת בגביע הקונטיננטלי והיא הקבוצה הראשונה בתולדות ההוקי האוסטרי שזכתה ביותר ממפעל אירופאי, לאחר שזכתה גם בתואר האירופי. מגרשהּ הביתי של הקבוצה, משנת הקמתה, הוא היכל הקרח זלצבורג. היכל זה מכיל 3,400 מקומות ישיבה.

היסטוריה
--------

הקבוצה נוסדה בשנת 1995. עד שנת 2000, הקבוצה נקראה בפשטות זלצבורג, אז נוסף לשם הקבוצה גם שם הספונסר הראשי — חברת רד בול. הקבוצה נחשבת לאחת הקבוצות הכי חזקות באוסטריה. את משחקי הבית מארחת בהיכל הקרח זלצבורג (קיבולת של 3,600 צופים).

הקבוצה זכתה בשבע אליפויות הליגה האוסטרית (בעונות 2007, 2008, 2010, 2011, 2014, 2015, 2016) ובעונת 2007/08 אף זכתה לערוף משחקי ראווה נגד קבוצות ליגת ה-NHL. עונת 2011/2012 הייתה אחת הגרועות כשרד בול סיימה רק במקום הרביעי בעונה הסדירה והפסידה ברבע הגמר של הפלייאוף לקבוצת קלגנפורטר. 

בעונת 2008 נטלה חלק בגביע הקונטיננטלי בהוקי קרח שם הודחה בשלב השני, ברם הישג השיא שלה היה בשנת 2010 כשזכתה בגביע אחרי שניצחה את יונוסט מינסק בגמר. בעונת 2011 זכתה בתואר האירופי, לאחר ניצחון 5-3 בגמר על יוקריט הלסינקי הפינית.

במהלך השבתת ליגת ה-NHL בשנת 2012 בשורותיה שיחקו דרק דורסט, דריק בראסר, טוביאס אנסטרום ודייוויד קלרקסון. ב-19 ביוני 2013 קבוצת הנוער של "רד-בול" התקבלה לליגת MHL ובעונת 2013/14 ובעונת 2014/15 השתתפה בליגת ההוקי הצעירה.

תארים
-----

* **התואר האירופי (1)**: 2010
* **אליפות אוסטריה (7)**: 2007, 2008, 2010, 2011, 2014, 2015, 2016
* **הגביע הקונטיננטלי (1)**: 2010

קישורים חיצוניים
----------------

ויקישיתוף מדיה וקבצים בנושא **רד בול זלצבורג** בוויקישיתוף
* אתר האינטרנט הרשמי של רד בול זלצבורג

הערות שוליים
------------

1. ↑  מידע על היכל הקרח זלצבורג
2. ↑  "Kings triumph over Austrian team Red Bull Salzburg". National Hockey League.
3. ↑  "EC Red Bull Salzburg - Team -Roster"
4. ↑  "В состав НП «МХЛ» вступило семь клубов". Пресс-служба Молодёжной хоккейной лиги. 2012-06-19. אורכב מ-המקור ב-2013-06-20. נבדק ב-2012-06-20.
5. ↑  Бегишев С. (2013-06-25). "В МХЛ приняли клуб с родины Моцарта". «Советский спорт». ארכיון מ-2013-07-01. נבדק ב-2012-06-27.
**מדס אנדרסן** (בדנית: **Mads Andersen**; נולד ב-1 במרץ 1995) הוא שחמטאי דני בדרגת רב-אמן. הוא אלוף דנמרק בשחמט שלוש פעמים (2016, 2017 ו-2020).

קריירת שחמט
-----------

אנדרסן נולד בשנת 1995. בשנת 2011 זכה בתואר אמן בינלאומי ובשנת 2016 בתואר רב-אמן.

בשנת 2009 הוא זכה במקום החמישי לצד פויה אידני באליפות העולם לנוער עד גיל 14. בשנת 2010 באליפות העולם לנוער עד גיל 16 הוא חילק מקום 4-9.

אנדרסן זכה באליפות דנמרק בשחמט ב-2016 וב-2017. במרץ 2018 הוא התמודד באליפות אירופה בשחמט. הוא סיים במקום ה-100.
אנדרסן מדורג במקום השני בשחמט בדנמרק. (נובמבר 2020).

קישורים חיצוניים
----------------

ויקישיתוף מדיה וקבצים בנושא **מדס אנדרסן** בוויקישיתוף

* מדס אנדרסן, באתר צ'סגיימס (באנגלית)
* מדס אנדרסן, באתר פיד"ה (באנגלית)

הערות שוליים
------------

1. ↑  1st quarter Presidential Board Meeting 2011, 4-5 February, Antalya, TUR FIDE
2. ↑  1st quarter Presidential Board Meeting 2016, 27-30 March, Moscow, Russia FIDE
3. ↑  Staff writer(s) (28 במרץ 2018). "European Individual Chess Championship 2018". Chess Results. `{{cite web}}`:  (עזרה)
4. ↑
**מדלן דה סקודרי** (בצרפתית: **Madeleine de Scudéry**)‏ (15 בנובמבר 1607 - 2 ביוני 1701) הייתה סופרת צרפתייה.

מדלן נולדה בעיר הנמל לה - הבר שבנורמנדיה. אביה, שהיה רב החובל של הנמל, נפטר כשהייתה בת שבע שנים בלבד. היא עברה להתגורר בעיר רואן אצל דודה שהייתה לו ספרייה גדולה. שם קראה תרגומים של דבריי חכמי העולם העתיק, ויצירות של מחברי נובלות מודרניים. אחיה, ג'ורג' דה סקודרי, היה חייל, אך ב-1630 עזב את הצבא, הפך למחזאי בפריז והוזמן להשתתף בחוג הספרותי שהתקיים בביתה של קתרין דה ראמבוייה. ב-1635, אחרי מות אמה, עברה מדלן דה סקודרי להתגורר אצל אחיה בפריז, והצטרפה לחוג הספרותי של קתרין דה ראמבוייה, שהיה ראשון מסוגו בצרפת.

ב-1641 הופיעה הנובלה "איברהים, או באסה המפורסם", ובשנה שלאחריה "נשים מפורסמות, או דרשות נועזות" בשמו של ג'ורג' דה סקודרי. מ-1644 עד 1647 מדלן דה סקודרי ואחיה התגוררו בעיר מרסיי, שבה מילא תפקיד של מפקד מבצר. כשחזרו לפריז ניסתה לקבל משרה כמורה פרטית של בנות דודו של הקרדינל מזראן, אך ללא הצלחה. בין השנים 1649 ו-1653 התחולל בפריז מרד הפרונד נגד בית המלוכה הצרפתי, ורבים מחברי החוג הספרותי של קתרין דה ראמבוייה נכלאו או נמלטו מן העיר. ג'ורג' דה סקודרי, שנבחר לאקדמיה הצרפתית ב-1650, נמלט גם הוא מפריז. אך באותן שנים (1649 - 1653) הופיעה הנובלה "ארטמן, או כורש הגדול", גם היא בשמו של ג'ורג', אם כי היה ברור לכל כי המחברת הייתה מדלן. בנובלה זו, הארוכה ביותר בספרות הצרפתית (10 כרכים), הסופרת שמה בפיה של סַפְפו, גיבורת העלילה, דברים נגד הנישואין: "אני חפצה במאהב... שירכוש את לבי ויאהב אותי עד מותי" ו"כדי לאהוב תמיד, אסור להינשא". מדלן דה סקודרי נשארה נאמנה לדעתה זו ולא נישאה עד מותה.

ב-1652 ייסדה בפריז חוג ספרותי משלה, "החוג של שבת", שבו השתתפו פייר קורניי, מאדאם דה סבינייה, מאדאם דה לה פאייט, פרנסואה דה לה רושפוקו ורבים אחרים, שניהלו ביניהם שיחות שנונות ומנומסות שנסובו בעיקר על נושא אופיו של האדם. בין השנים 1654 ו-1661 הופיע "קְלֵלִי, סיפור רומי". מדלן דה סקודרי הפכה לסופרת המפורסמת ביותר של דורה, ורבים קראו את הרומנים שלה, שהדמויות שבהם תיארו אנשים מפורסמים של התקופה בשמות בדויים. הייתה לה השפעה על ז'אן דה לה פונטן ועל מולייר, שבמחזה "הענוגות הנלעגות" עשה שימוש בשם "מדלון" ונטען שזה היה כחיקוי לשמה של מדלן (אך בפועל זה היה באופן מקרי שמה של השחקנית מדלן בז'ארט), ובמחזה "הנשים החכמות" התכוון למדלן ולנשים אחרות שהשתתפו בחוגים הספרותיים של פריז.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מדלן דה סקודרי** |
| ויקישיתוף תמונות ומדיה בוויקישיתוף: **מדלן דה סקודרי** |

* מדלן דה סקודרי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267719405171
* BNE: XX1352084
* BnF: cb119242312 (data)
* GND: 119069563
* ICCU: SBLV220699
* ISNI: 0000 0001 2121 4284
* LCCN: n50004885
* NKC: jo2006325064
* NLP: A27277604
* NTA: 068738234
* SELIBR: 252316
* SNAC: w6cc4pg3
* SUDOC: 027129608
* ULAN: 500338297
* VcBA: 495/107059
* VIAF: 14776619
* WorldCat: lccn-n50004885

 |
ה**חוב החיצוני** הוא הסכום הכולל שחייבת מדינה כלשהי כלפי בעלי חוב במדינות אחרות. הלכה למעשה מדובר בסכום הכולל שחייבים באופן קולקטיבי כלל אזרחי המדינה - בין בחוב פרטי או בחוב ציבורי - לממשלות זרות, אזרחים זרים, תאגידים זרים או מוסדות זרים.

חוב חיצוני נוצר כתוצאה מלקיחת הלוואת חיצונית במטבע חוץ, למשל, כדי לממן ייבוא.

בניגוד לחוב פנימי אשר מאזן את העושר של אזרחי מדינה נתונה, חוב חיצוני מכביד באופן קבוע על המדינה החייבת. במקרים של חוב חיצוני גבוה, הוא עלול להכביד על מאזן התשלומים השוטף במדינה, ואף לפגוע באופן עמוק בשגשוג המשק והגברת הסיכון למיתון. חוב חיצוני קבוע עלול לחייב תשלום לאורך דורות.

על פי קרן המטבע הבינלאומית, סך החובות הממשלתיים - אחד החלקים המרכזיים בחוב החיצוני העולמי - הוא 65.7 טריליון דולר נכון לסוף שנת 2018. בקרן המטבע קישרו את עלייתם של החובות הממשלתיים בצמיחה של שוקי אג"חים ברחבי העולם, ואת העלייה הכללית בחובות בעולם (כ-250 טריליון דולר) לריביות הנמוכות, המקלות על התאגידים והממשלות ללוות יותר כסף.

החוב החיצוני בישראל
-------------------

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 
בסוף שנת 2010 עמד החוב במטבע חוץ של ממשלת ישראל על כ-105.7 מיליארד ש"ח (כ-30 מיליארד דולר), שהם כ-17% מכלל החוב הממשלתי. החוב במטבע חוץ של מדינת ישראל נחלק לסוגים הבאים:

1. איגרות חוב שהונפקו בערבוּת ממשלת ארצות הברית, שיתרתן בסוף שנת 2010 הסתכמה ב-44.4 מיליארד ש"ח (כ־12.6 מיליארד דולר ארצות הברית).   

2. איגרות חוב סחירות שהונפקו בשוקי העולם ללא ערבוּת ('הנפקות עצמיות'), שיתרתן בסוף שנת 2010 הסתכמה ב-27.7 מיליארד ש"ח (כ־7.8 מיליארד דולר ארצות הברית).  

3. איגרות חוב שהונפקו על ידי ארגון הבונדס אשר יתרתן בסוף שנת 2010 הסתכמה ב 27.7 מיליארד ש"ח (כ־7.8 מיליארד דולר ארצות הברית).  

4. הלוואות ממשלות זרות ומלוות שונות, שיתרתן בסוף שנת 2010 הסתכמה ב 6.3 מיליארד ש"ח (כ־1.8 מיליארד דולר ארצות הברית).

קישורים חיצוניים
----------------

* זאב קליין, ‏המשק הפך למלווה: חובות העולם לישראל הוכפלו ל-23 מיליארד דולר, באתר גלובס, 19 בדצמבר 2005
* שרית מנחם כרמי, מירב ארלוזורוב, במשרד האוצר מרגישים בטוחים: הולכים על חוב זול - ומסוכן יותר, באתר הארץ, 14 בפברואר 2010
* חובות חיצוניים, דף שער בספרייה הלאומית

הערות שוליים
------------

1. 1 2  חוב חיצוני בלקסיקון כלכלה וסטטיסטיקה, באתר מעות
2. ↑  דוד קליין, נגיד בנק ישראל, ‏על ההבחנה בין חוב פנימי לחוב חיצוני בעיני חברות הדרוג, באתר גלובס, 4 בדצמבר 2002
3. ↑  החוב הגלובלי שובר שיאים: יותר מ-250 טריליון דולר, באתר ביזנעס (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543229405171
* LCCN: sh85036140
* NKC: ph127520

 |
**וסילי ולדימירוביץ' איוואנוב** (ברוסית: **Василий Владимирович Иванов**; נולד ב-21 במרץ 1970 בלנינגרד) הוא כדורגלן עבר סובייטי-רוסי, ששיחק בעמדות מגן שמאלי וקשר אחורי.

לאחר פרישתו מכדורגל עבד כסוכן כדורגל ובפברואר 2018 מונה למנכ"ל קבוצת הכדורגל חימקי.

קריירה
------

איוואנוב החל את קריירת הכדורגל שלו בקבוצת זניט לנינגרד בשנת 1987. בשנת 1990 עבר לצסק"א מוסקבה, במדיה שיחק ארבע שנים במהלכן זכה באליפות ברית המועצות ובגביע ברית המועצות. בצסק"א שיחק איבנוב בכל תפקידי ההגנה - בלם, מגן וקשר אחורי. בשנת 1994 התחלף המאמן של צסק"א. המאמן החדש לא היה מרוצה מביצועיו של איוואנוב והוא שוחרר מהקבוצה. איוואנוב טס לישראל במטרה לחתום במכבי תל אביב, אך בסופו של דבר חתם במכבי הרצליה.

איוואנוב שיחק 4 עונות בשורות מכבי הרצליה. בשנת 1999 עבר לקבוצת מכבי חיפה. הוא שיחק 2 עונות במדי הקבוצה בתפקיד של מגן שמאלי. במהלך עונת 2000/2001 חזר למכבי הרצליה, ששיחקה אז בליגת המשנה. שיחק שם גם בעונת 2001/2002, וכעבור כמה חודשים מפתיחת העונה ההיא עזב את ישראל בשל המצב הביטחוני וחזר לרוסיה.

ברוסיה שיחק איוואנוב בקבוצות צ'רנומורץ נובורוסיסק ווולגר-גזפרום מליגת המשנה. פרש מכדורגל ב-2006.

מפברואר 2018 מנהל את מועדון הכדורגל חימקי.

תארים
-----

* אליפות ברית המועצות : 1991
* גביע ברית המועצות: 1991

קישורים חיצוניים
----------------

* פרופיל, באתר Transfermarkt
* עמוד השחקן באתר הרשמי של מכבי חיפה
* עמוד השחקן באתר "מכבי חיפה און-ליין

הערות שוליים
------------

1. ↑  "Руководство клуба". www.fckhimki.ru.
**מדלינה דיאנה גניה** (ברומנית: **Mădălina Diana Ghenea**; נולדה ב-8 באוגוסט 1987) היא שחקנית ודוגמנית רומנייה.

ביוגרפיה
--------

גניה נולדה בעיר סלטינה, וולאכיה שברומניה, שם גדלה בחווה. מלבד רומנית, היא דוברת גם איטלקית ואנגלית.

היא הייתה במערכות יחסים עם השחקנים ג'רארד באטלר ומייקל פסבנדר.

קריירה
------

### דוגמנות

בגיל חמש עשרה החלה לדגמן והיא עבדה עבור מעצב אופנה במילאנו.

היא הופיעה בתצוגות אופנה במספר מדינות וביניהן ספרד ודרום אפריקה.

### משחק

ב-2011 שיחקה בקומדיה האיטלקית "I soliti idioti: Il film".

בשנת 2013 שיחקה את חברתו הרומנייה של דמיאן ביצ'יר בסרט הקומדייה השחורה הבריטי "Dom Hemingway". בשנת 2014, שיחקה במספר פרקים של הסדרה הבריטית "שושלת בורג'ה" אודות משפחת האצולה של בית בורג'ה. בשנת 2015, גילמה את מיס תבל בסרטו של הבמאי פאולו סורנטינו "נעורים" בו שיחקו בין היתר מייקל קיין ופול דנו. ב-2016 הופיעה בסרט ההמשך של "זולנדר". 

בשנת 2021 לוהקה לסרטו של רידלי סקוט "בית גוצ'י", בו היא תגלם את השחקנית האיטלקייה סופיה לורן. 

### עיסוקים נוספים

ב-2007 הופיעה בקליף לשירו של הזמר ארוס רמאצוטי, דבר המשך את תשומת ליבה של התקשורת ברומניה.

ב-2011 התמודדה בתוכנית "Ballando con le stelle" המהווה את הגרסה האיטלקית של רוקדים עם כוכבים.

ב-2012 הופיעה בקליף של מדונה לשיר Turn Up the Radio שצולם בפירנצה.

ב-2016 הייתה מבין המנחים של פסטיבל סן רמו.

היא פעילה בארגון "Artists for Peace and Justice" העוסק בפעילות למען האיטי, בנוסף היא תרמה כסף עבור שיפוץ מחלקת היולדות של בית החולים המרכזי בעיר הולדתה סלטינה.

קישורים חיצוניים
----------------

* 

* אתר האינטרנט הרשמי של מדלינה דיאנה גניה

ויקישיתוף מדיה וקבצים בנושא **מדלינה דיאנה גניה** בוויקישיתוף
* מדלינה דיאנה גניה, ברשת החברתית פייסבוק
* מדלינה דיאנה גניה, ברשת החברתית טוויטר
* מדלינה דיאנה גניה, ברשת החברתית אינסטגרם
* מדלינה דיאנה גניה, במסד הנתונים הקולנועיים IMDb (באנגלית)
* מדלינה דיאנה גניה, באתר AllMovie (באנגלית)
* מדלינה דיאנה גניה, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 117176328X
* VIAF: 13154327855926850055
* WorldCat (עם VIAF): 13154327855926850055

 |
**פטר אדוארד אוסטלינג'** הידוע בכינויו **פיטר ג'ייסון** (באנגלית: **Peter Jason**; נולד ב-22 ביולי 1944) הוא שחקן קולנוע אמריקאי המופיע בעיקר כשחקן אופי.

ביוגרפיה
--------

פיטר ג'ייסון נולד ביולי 1944 בהוליווד וגדל בעיר ניופורט ביץ', שבאורנג', קליפורניה. הוא למד בתיכון ניופורט ולאחר לימודיו המשיך לקולג' חוף אורנג' ולמד לימודי דרמה באוניברסיטת קרנגי מלון שבפנסילבניה.

הוא נשוי לאליאן ג'ייסון ואב לילד אחד.

קריירה
------

ג'ייסון הופיע מאז 1967 בלמעלה ממאה תוכניות טלוויזיה ומעל שמונים סרטי קולנוע אך בדרך כלל שיחק תפקידים משניים.

סרטו הראשון היה ב-1970 בסרט "Rio Lobo". ב-1980 שיחק בסרט תשעה שרכבו מאת וולטר היל. ב-1981 שיחק בסרט הדרמה אמא יקרה בכיכוב פיי דאנאוויי ודיאנה סקרוויד. שנה לאחר מכן שיחק בסרט האימה "Trick or Treats" את מלקולם אוקיפי.

ב-1971 שיחק בסדרה הוואי חמש-אפס את ג'ק ריגני. הוא הופיע גם בסדרה סטארסקי והאץ' ובסדרה קגני ולייסי ובאחד מפרקי בנות הזהב.

ב-1984 שיחק ב-"Streets of Fire" בתור השוטר הארי. באותה שנה שיחק בסרט הדרמה קראטה קיד של ג'ון ג. אבילדסן בתור מאמן כדורגל. שנתיים לאחר מכן הופיע בתור מייג'ור דווין בסרט המקצוע: לוחם של קלינט איסטווד המציג את אירועי מבצע זעם דחוף, בו חיל הנחתים פלש לגרנדה.

ב-1987 שיחק בסרט המדע הבדיוני "Prince of Darkness". שנה לאחר מכן שיחק את גילברט בסרט המדע הבדיוני של ג'ון קרפנטר "הם חיים".

ב-1990 שיחק בסרט "המרדף אחר אוקטובר האדום" את הקצין הפוליטי איוון פוטין. הוא שיחק גם בסרט "ארכנופוביה" מאותה שנה. שנה לאחר מכן השתתף בסדרה "זינוק לאתמול" בתפקיד קליפטריק ובסדרה "קרובים רחוקים מאוד". שנה לאחר מכן השתתף בסדרה "עולם אחר" ושנה אחר כך ב"רוזאן" של הקומיקאית רוזאן בר בתור ג'ים והופיע כמנהל בסיטקום "נשואים פלוס".

ב-1995 שיחק בסרט "קונגו" במר גאנוס. אותה שנה שיחק בסרט "מורטל קומבט" את מאסטר בויד, ובסרט "מרדף שקוף" של ג'ון קרפנטר. באותה שנה דיבב בסדרת הטלוויזיה "באושר ועושר: אגדה לכל ילד" ששודרה בHBO Family. 

ב-2001 שיחק בסדרה המשפטית "ג'אג" בתור רנדי האמיל. שנה לאחר מכן שיחק ב"אדפטיישן" של ספייק ג'ונז. שנה אחריה שיחק בסרט הדרמה "סיביסקיט", המבוסס על הספר סיביסקיט: אגדה אמריקאית.

ב-2004 שיחק בסדרת הדרמה "דדווד". באותה שנה השתתף בסדרת הקומדיה "משפחה בהפרעה".

ב-2005 הופיע בסרט הספורט הקומי "לדפוק אליפות" בכיכובם של ויל פרל ורוברט דובאל. שנה לאחר מכן השתתף בסדרה "עקרות בית נואשות" בתור ג'ף.

ב-2008 שיחק בסרט "מילק" בתפקיד אלן באירד. באותה שנה שיחק בסדרה "מד מן" מאת מתיו ויינר. שנה לאחר מכן הופיע בסדרת הדרמה "קאסל" ובסדרה "NCIS".

ב-2010 הופיע ב"צדק פרטי" ובסדרת הקומדיה "צ'אק". ושיחק בסרט "איך לעשות אהבה עם אישה" לצד קריסטן ריטר. 

ב-2011 השתתף בסרט האימה "רצח קטן" לצד ג'וש לוקאס וטרנס הווארד, ובסרטו של הישראלי יניב רז "שמש הבוקר". 

ב-2012 הופיע בסדרת המדע הבדיוני "זירת הפשע" בתור וולטר גרש.

ב-2016 שיחק בסרט "יחי הקיסר!" מאת האחים כהן בו הוא משחק מנחה.

ב-2018 שיחק בסרט המדע הבדיוני "עולם היורה: נפילת הממלכה" בתור הסנאטור שרווד ובאותה שנה שיחק ב-"The Other Side of the Wind".

קישורים חיצוניים
----------------

ויקישיתוף מדיה וקבצים בנושא **פיטר ג'ייסון** בוויקישיתוף
* 

* אתר האינטרנט הרשמי של פיטר ג'ייסון

* פיטר ג'ייסון, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1545585
* ISNI: 0000 0001 1476 9310
* LCCN: no2004034839
* VIAF: 87274723
* WorldCat: lccn-no2004034839

 |
**מועדון הכדורגל שירוקי ברייג** (NK Široki Brijeg) היא קבוצת כדורגל בוסנית המשחק בליגת העל הבוסנית, ומייצגת את העיירה שירוקי ברייג. אצטדיונה הביתי של הקבוצה הוא אצטדיון פקארה, המונה כ-7,000 מקומות ישיבה. האצטדיון עומד בתקנות אופ"א ומארח גם משחקים בינלאומיים.

הקבוצה נוסדה ב-1948, וימיה הטובים ביותר הגיעו בשנות ה-90 של המאה ה-20, כאשר זכתה ב-4 אליפויות הרצג-בוסניות תוך 5 שנים. גם בשנות האלפיים הצליחה הקבוצה משמעותית, כשזכתה ב-2 אליפויות בוסניה-הרצגובינה ובגביע המקומי פעם אחת.

מדי הקבוצה הם כחולים, ובמשחקי חוץ הקבוצה לובשת הקבוצה מדים לבנים. על סמל הקבוצה מוצג חלק מדגל קרואטיה. שירוקי היא עיירה נוצרית, ורוב האוהדים תומכים בנבחרת הקרואטית ומתנגדים להזדהות עם בוסניה. קהל הקבוצה תומך מאוד, אך לא באופן פנאטי. האוהדים נוהגים לשיר במהלך המשחקים, ולעיתים להשתמש בפירוטכניקה, אך לא מוכרים כאלימים.

תארים
-----

* אליפות בוסניה והרצגובינה: 2004, 2006
* הגביע של בוסניה והרצגובינה: 2007, 2013
* אליפות הרצג-בוסניה: 1994, 1995, 1996, 1998

שחקנים מפורסמים
---------------

* מאריו באזינה
* מירקו הרגוביץ'
* סאסא פאפאץ'

קישורים חיצוניים
----------------

ויקישיתוף מדיה וקבצים בנושא **שירוקי ברייג** בוויקישיתוף
* אתר האינטרנט הרשמי של שירוקי ברייג

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway
**טיפוס במשחקים האולימפיים** נערכו לראשונה כענף אולימפי באולימפיאדת 2020 שנערכה בטוקיו, יפן. בענף זה נערכו תחרויות לגברים ולנשים. הפורמט נבנה באופן מעורר מחלוקת של אירוע אחד בשילוב עם שלוש דיסציפלינות: טיפוס הובלה, טיפוס מהירות (אנ') וטיפוס בולדרינג. המדליות נקבעו על סמך הביצועים הטובים ביותר בכל שלושת המקצועות. פורמט זה נבדק ונוסה בעבר באולימפיאדת הנוער בואנוס איירס (2018).

פורמט
-----

ב-3 באוגוסט 2016 הודיע הוועד האולימפי הבינלאומי באופן רשמי כי טיפוס ספורט יהיה ענף מן המניין באולימפיאדת 2020. הענף הוצע על ידי האיגוד הבינלאומי לטיפוס ספורט (IFSC) בשנת 2015.

ההחלטה לשלב שלושה תחומים של טיפוס טיפוס: טיפוס הובלה, טיפוס מהירות וטיפוס בולדרינג, עם סט אחד של מדליות לכול מגדר גררה ביקורת רווחת בעולם הטיפוס.

אולימפיאדת 2020
---------------

40 נציגים מרחבי העולם התמודדו לראשונה בענף הטיפוס באולימפיאדת טוקיו. כל ועדה אולימפית לאומית יכולה לשלוח לכל היותר 2 מתחרים בכל מגדר. בכל מגדר היו 20 מתמודדים.

טבלת המדליות
------------

### אולימפיאדת טוקיו (2020)

|  | מדינה | זהב | כסף | ארד | סך הכל |
| --- | --- | --- | --- | --- | --- |
| 1. | סלובניה במשחקים האולימפיים סלובניה | 1 | 0 | 0 | 1 |
| ספרד במשחקים האולימפיים ספרד | 1 | 0 | 0 | 1 |
| 2. | יפן במשחקים האולימפיים יפן | 0 | 1 | 1 | 2 |
| 3. | ארצות הברית במשחקים האולימפיים ארצות הברית | 0 | 1 | 0 | 1 |
| 4. | אוסטריה במשחקים האולימפיים אוסטריה | 0 | 0 | 1 | 1 |

קישורים חיצוניים
----------------

ויקישיתוף מדיה וקבצים בנושא **טיפוס במשחקים האולימפיים** בוויקישיתוף

הערות שוליים
------------

1. ↑  IOC approves five new sports for Olympic Games Tokyo 2020, International Olympic Committee, ‏14 ביולי 2021 (באנגלית)
2. ↑  Climbing Officially Approved for 2020 Olympics - Climbing Magazine, web.archive.org, ‏10 באוגוסט 2019
3. ↑  Rock climbing is a new Olympic sport. Here's what to expect. web.archive.org, ‏20 באוגוסט 2019
4. ↑  Sport climbing is like asking Usain Bolt to run a marathon and then do the hurdles - Olympic News, web.archive.org, ‏10 באוגוסט 2019
**שירווינטוס** (בליטאית: **Širvintų rajono savivaldybė**; בעברית וביידיש: **שירווינט**) הוא אחד מ-60 מחוזות משנה של ליטא. הוא מחוז משנה של מחוז וילנה ואוכלוסייתו מנתה בשנת 2011, למעלה מ-17,300 תושבים. העיר שירווינטוס היא העיר הגדולה ביותר במחוז, ומשמשת כמרכז המנהלי שלו.

גאוגרפיה
--------

בשטחי מחוז המשנה עוברים הנהרות נריס ושירווינטה (אנ'), ויש בו 28 אגמים, הגדול שבהם הוא אגם אליס (ליט') המשתרע על כ-1.5 קמ"ר, והעמוק שבהם הוא גלוואניס (ליט') המגיע לעומק 25 מ'.

היסטוריה מנהלית
---------------

מחוז-המשנה הוקם כיחידה מנהלית מוגדרת בשנת 1950 ומאז השתייך למחוזות שונים. השיוך הנוכחי של מחוז-משנה זה למחוז וילנה, החל בשנת 1995, עם הקמתו מחדש של מנגנון המנהל של מחוז-המשנה.

יישובים
-------

במחוז המשנה עיר אחת: עיר המחוז שירווינטוס; 5 עיירות: בוגוסלאווישקיס (בוגוסלאווישוק), גלוונאי (גלוואן), קרנאווה (שהייתה בימי הביניים בירת הדוכסות הגדולה של ליטא), מוסנינקאי (מוסניק) וזיבאלי; ועוד 483 כפרים קטנים יותר.

קישורים חיצוניים
----------------

ויקישיתוף מדיה וקבצים בנושא **שירווינטוס** בוויקישיתוף
* 

* אתר האינטרנט הרשמי של שירווינטוס (בליטאית)
* שירווינטוס, ברשת החברתית פייסבוק
* נתונים על מחוז-המשנה באתר ממשלתי ליטאי (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0382 0418

 |
**העשור הראשון של המאה ה-7** הוא העשור שהחל ב-1 בינואר 600 והסתיים ב-31 בדצמבר 609.

אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

#### סכסוכים לאומיים ואזוריים

#### אירועים פוליטיים משמעותיים

* 604 - נֻעמאן השלישי, מלך אל-חירה (ממלכה ערבית על הגבול שבין מסופוטמיה לחצי האי ערב) מודח על ידי האימפריה הסאסאנית, ובכך נפתחת הדרך למוסלמים לפלוש לסהר הפורה.
* 609 - הפנתאון ברומא נהפך לכנסייה על ידי האפיפיור בוניפקיוס הרביעי, דבר שסייע לשמור על שלמותו עד לימינו.

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו. 
* 608: מרפאים יפנים מביאים מסין ליפן תפיסות מין הרפואה הסינית.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **העשור הראשון של המאה ה-7** בוויקישיתוף

הערות שוליים
------------

1. ↑  היסטוריה של הרפואה, באתר אנציקלופדיה בריטניקה

| עשורים במאה ה-7 |
| --- |
|  | << • 600–609 • 610–619 • 620–629 • 630–639 • 640–649 • 650–659 • 660–669 • 670–679 • 680–689 • 690–699 • >> |
**אורסוס A** (בפולנית: **Ursus A**) היא סדרה של משאיות ואוטובוסים מתוצרת יצרנית כלי הרכב החקלאים **Ursus SA** (אנ') אשר יוצרו בין השנים 1931–1928 ב-פולין ברישיון יצרנית הרכב הצבאי האיטלקי **S.P.A.**
Società Piemontese Automobili **(אנ')**

"אורסוס A" היסטוריה
-------------------

בשנת 1924 הזמינה ממשלת פולין סדרה גדולה של משאיות 1.5-3.0 טון. "אורסוס" אמור היה לספק 1050 משאיות בשלוש פעימות. משאיות הפעימה הראשונה היו אמורות להיות מיובאיים מצרפת ואיטליה, משאיות הפעימה השנייה שהורכבה מקומית מחלקים מיובאים, ואילו משאיות הפעימה האחרונה הייתה אמורה להיות מיוצרת במקום בפולין. החברה החלה לבנות מפעל חדש ב-"Czechowice-Dziedzice" (אנ') ליד ורשה כדי להתאים את קווי הייצור החדשים, אך הבנייה הייתה איטית.

בסופו של דבר הצבא הפולני הסכים לרכוש 400 יחידות מצרפת ואיפשר לחברת "Ursus SA" להתמקד בייצור. ב־11 ביולי 1928 יצאו מהמפעל 52 משאיות "אורסוס A" הראשונות.

"אורסוס A" היה בעצם שינוי של המשאית האיטלקית, המותאמת למזג האוויר הפולני הקשה ולכבישים גרועים. בתחילה היו השינויים קלים, ההבדל הבסיסי היה מטען גדול יותר (2.5 טון במקום 2 טון) ומצנן פשוט.

עם הזמן נוספו שינויים נוספים (בעיקר שלושה סוגים של משאיות) שהביאו לייצור מגוון של גרסאות. הגרסה המוקדמת ביותר הייתה משאית פתוחה, עם פנל בד מתקפל, שהוחלפה במהירות במשאית עם גג קבוע וחלונות צד פתוחים. הגרסה הסופית כללה משאית סגורה. עד שנת 1931, כאשר הייצור הועבר לטובת היצרנית "Państwowe Zakłady Inżynierii" (אנ') שייצרה את דגם "פולסקי פיאט 621" (אנ')

נמסרו 884 כלי רכב, כולל 509 לשוק האזרחי.

ממאפייני משאיות "אורסוס A"
--------------------------

* שלדה: משאית: פלדה ועץ
* מנוע: 4 צילינדרים, 4 פעימות, שסתום צדדי, מקורר נוזלים, בפוזיציה קדמית
* מצמד: רב-פלטה יבשה
* תיבת הילוכים: 4 מהירויות קדימה + 1 אחורה
* מתלים: קדמי ואחורי עם סרנים קשיחים עם קפיצי עלים חצי אליפטיים
* בלמים: דוושה על הגלגלים האחוריים, ידנית על גל הארכובה
* משקל שפה: 1540 ק"ג

סוגי הנעות
----------

* הנעה 4x2
* הנעה 4x6

דגמים
-----

* "Ursus A" - דגם בסיסי
* "Ursus A30" - דגם משופר (מודרני)
* "Ursus AW" - מסגרת מאורכת המותאמת לעד 3 טון מטען, המשמשת בעיקר לבניית אוטובוסים
* "Ursus AT 3" - גרסת שטח עם שלושה סרנים, דגם ה- "Ursus AT 3" שלושת הצירים נבנה על בסיס השלדה הסטנדרטית, עם משיכה על שני הצירים האחוריים,
* "Ursus 303" - הגרסה המודרנית של "Ursus AT 3"

גלריה
-----

* "אורסוס A" - משאית "אורסוס A" - משאית
* "אורסוס A" - משאית "אורסוס A" - משאית
* "אורסוס A" - משאית, תמרוני הגדוד הראשון של רובים רכובים (צולם באוגוסט 1933) "אורסוס A" - משאית, תמרוני הגדוד הראשון של רובים רכובים (צולם באוגוסט 1933)
* "אורסוס A" - משאיות (קבוצת בתי ספר לאופנועים) "אורסוס A" - משאיות (קבוצת בתי ספר לאופנועים)
* "אורסוס A" - משאית "אורסוס A" - משאית

קישורים חיצוניים
----------------

ויקישיתוף מדיה וקבצים בנושא **אורסוס A** בוויקישיתוף

הערות שוליים
------------

1. ↑  אורסוס A - תמונות topworldauto.com/cars/ursus/ursus-a
2. ↑  אורסוס polskie-auta.pl/stara/ursus
3. ↑  כוחו של אורסוס - חלק 1 (פולנית) konstrukcjeinzynierskie.pl/redakcja
סמל אוסטרו-הונגרי המשלב בתוכו את סמלי בתי המלוכה של אוסטריה ושל הונגריה
בגרמנית, **.k. u. k** הם ראשי תיבות של **קיסרי ומלכותי** (**kaiserlich und königlich**). מונח זה התייחס בהגדרה רחבה למונרך השליט בממלכת הבסבורג בכללותה, ובהגדרה מצומצמת יותר לאימפריה האוסטרו-הונגרית. 

בעקבות הפשרה האוסטרו-הונגרית של 1867, הפכה האימפריה האוסטרית לממלכה דואלית ונקראה מאז "האימפריה האוסטרו-הונגרית". האימפריה כללה משרדים, פרלמנטים וראשי ממשלות נפרדים, ושליט האימפריה הוכתר הן בתואר "קיסר אוסטריה" והן בתואר "מלך הונגריה". בשל כך כונו המוסדות שהיו תחת שליטתו הישירה ולא תחת הממשלות הנפרדות (למשל הצבא ומשרד החוץ) "קיסריים ומלכותיים". ההונגרים התעקשו שחלקם לא יקופח, ובכל מקום שמוסד כלשהו מכונה "קיסרי" הוא יכונה גם "מלכותי". ראשי התיבות .k. u. k אומצו באימפריה באופן רשמי בעקבות מנשר רשמי של פרנץ יוזף הראשון מ-17 באוקטובר 1889. הם שימשו במסמכים רשמיים, אך גם בגלויות ממשלתיות ובולים. 

בשל העובדה שבאימפריה חיו לאומים שונים שדיברו שפות שונות, לעיתים נעשה שימוש גם בראשי תיבות אחרים.
בהונגרית היו כותבים **cs. és k.**, בצ'כית  **c. a k.**, בפולנית **C. i K.**, בסלובנית **c. in k.**, בקרואטית **c. i kr.** ובאיטלקית **I.R.**.
תמונת לוויין שצולמה על ידי נאס"א של אזור חוף נוקס, חוף באד, וחוף סברינה
**חוף סברינה** (באנגלית: **Sabrina Coast**) הוא אזור בארץ וילקס שבאנטארקטיקה.

חוף באד מוגדר כאזור החוף של אנטארקטיקה, הממוקם בין כף וולדרון לבין כף סאות'ארד.

היסטוריה
--------

### גילוי החוף

הראשון שראה חוף זה היה ג'ון בלאני ב-3 במרץ 1839, אשר ראה את החוף (או אזור סמוך לו) ממזרח למיקום החוף - בקו אורך 117 מזרח.

הראשונים שהתקרבו אל החוף, בפברואר 1840, הייתה משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס, והאזור מופיע בתרשים שערך וילקס בשנת 1840 - בו הוא מכנה את החוף "רמת טוטן" (Totten High Land).

בשנת 1931, משלחת החקר הבריטית, אוסטרלית וניו זילנדית לאנטארקטיקה, בפיקודו של דאגלס מוסון ראתה יבשה בקו רחוב המצוי מעלה מדרום למקום שהתגלה על ידי בלאני ווילקס.

### מקור השם

שמו של האזור ניתן לו על ידי צ'ארלס וילקס.

וילקס קרא לאזור על שם הספינה הדו-תרנית סברינה (*Sabrina*), אחת מספינותיו של בלאני, אשר טבעה בסופה בשלהי מרץ 1839 (לאחר גילוי החוף).

מוסון, מתוך כבוד לוילקס ובלני - השאיר את השם.

לקריאה נוספת
------------

• Tolotti, Raffaella; Duffy, Meghan; Dove, Isabel; Kendall, Meaghan; Donda, Federica; Romeo, Roberto; Geletti, Riccardo; Caburlotto, Andrea; Armand, Leanne; O'Brien, Phil; Leventer, Amy; De Santis, Laura; Corradi, Nicola, **Sabrina Coast (East Antarctica) depositional processes highlighted through stratigraphic and paleoenvironmental diatom analysis**, 21st EGU General Assembly, EGU2019, Proceedings from the conference held 7-12 April, 2019 in Vienna, Austria, id.169702
• Aleksandr Montelli, Sean P.S. Gulick, Rodrigo Fernandez, Bruce C. Frederick, Amelia E. Shevenell, Amy Leventer, Donald D. Blankenship, **Seismic stratigraphy of the Sabrina Coast shelf, East Antarctica: Early history of dynamic meltwater-rich glaciations**, GSA Bulletin 2019;; 132 (3-4): 545–561. doi: 
• Donda, F. Leitchenkov, G. Brancolini, G. Romeo, R. De Santis, L. Escutia, C. Cotterle, D. (2020), **The influence of Totten Glacier on the Late Cenozoic sedimentary record**, Antarctic Science, 32(4), 288-300. doi: https:doi:10.1017/S0954102020000188

קישורים חיצוניים
----------------

* חוף סברינה באתר הסקר הגאולוגי של ארצות הברית
* חוף סברינה באתר הגאזט האנטארקטי של ממשלת אוסטרליה
* חוף סברינה באתר הגאזט האנטארקטי המשווה SCAR של ממשלת אוסטרליה
* תמונת לוויין של החוף באתר נאס"א
* חוף סברינה באתר marineregions

הערות שוליים
------------

1. 1 2 3 4 5 6 7 8 9 10 11 12 13 14  מידע גאוגרפי והיסטורי
2. 1 2 3 4 5 6 7 8 9 10  מידע היסטורי
תצלום של קבוצת "העשירייה", 1908. יושבים משמאל לימין: אדוארד סימונס, וילארד מטקלף, צ'יילד האסאם, ג'וליאן אלדן וייר, רוברט לואיס ריד. עומדים משמאל לימין: ויליאם מריט צ'ייס, פרנק ווסטון בנסון, אדמונד טרדל, תומאס דיווינג, ג'וזף דה קאמפ.
**העשירייה** או **עשרת הציירים האמריקאים** (באנגלית: The **Ten American Painters**, או The **Ten**) הייתה קבוצת ציירים שעזבה את איגוד האמנים האמריקאי בסוף שנת 1897. עזיבת הציירים הייתה על רקע של חילוקי דעות בנוגע לאופי ניהול האיגוד, בעיקר בנוגע לסגנון אמנותי - הנהלת האיגוד העדיפה את סגנון הציור הקלאסי והרומנטי הריאליסטי על פני האימפרסיוניזם. בנוסף, הקבוצה חשה כי אופי התערוכות שארגן האיגוד היה מסחרי יתר על המידה, ולקה בחסר בכל הקשור לטעם אמנותי.

מארגני הקבוצה היו צ'יילד האסאם, ג'וליאן אלדן וייר וג'ון הנרי טוואצ'טמן. אליהם הצטרפו רוברט לואיס ריד, וילארד מטקלף, פרנק ווסטון בנסון, אדמונד צ'ארלס טארבל, תומאס דיווינג, ג'וזף דה קאמפ ואדוארד סימונס. וינסלו הומר התבקש להצטרף לקבוצה, אולם הוא סירב. לאחר מותו של טוואצ'טמן ב-1902, מילא את מקומו ויליאם מריט צ'ייס.

חברי הקבוצה כולם פעלו בסביבות ניו יורק או בוסטון, כולם תומכי האימפרסיוניזם וכולם בעלי קריירה מבוססת. הקבוצה נוסדה תוך החלטה כי לא תמנה יותר מעשרה חברים, וכי כל אחד מהחברים ישתתף בתערוכה שנתית. ניתן היה לצרף חבר חדש לקבוצה רק באמצעות הסכמת כל שאר חברי הקבוצה בהצבעה אנונימית.

הקבוצה התקיימה במשך כעשרים שנה, והתפרקה עם מות חבריה ודעיכת קרנה של האימפרסיוניזם לטובת זרמים אחרים.

קישורים חיצוניים
----------------

ויקישיתוף מדיה וקבצים בנושא **העשירייה** בוויקישיתוף
* העשירייה, באתר אנציקלופדיה בריטניקה (באנגלית)
תמונת לוויין שצולמה על ידי נאס"א של אזור חוף נוקס, חוף באד, וחוף סברינה
**חוף נוקס** (באנגלית: **Knox Coast**) או **ארץ נוקס** (באנגלית: **Knox Land**) הוא אזור בארץ וילקס שבאנטארקטיקה.

חוף נוקס מוגדר כאזור החוף של אנטארקטיקה, הממוקם בין כף הורדרן ואיי האץ'.

היסטוריה
--------

### גילוי החוף

החוף התגלה בפברואר 1840 על ידי משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס.

### מקור השם

שמו של האזור ניתן לו על ידי צ'ארלס וילקס.

וילקס קרא לאזור על שמו של לוטננט סמיואל ר. נוקס (Samuel R. Knox) מצי ארצות הברית, שהיה רב החובל של הספינה פליינג פיש (USS *Flying Fish*), והיה רב-חובלים (master) של הספינה וינסנס (USS *Vincennes*), במהלך מסע החקר האנטארקטי של המשלחת.

לקריאה נוספת
------------

• SOUTHWELL, COLIN ; EMMERSON, LOUISE (2017), **Adelie penguin occupancy survey of islands along the Knox Coast, 2011**, Australian Antarctic Data Centre.dataset, 
• A. Maritati, A. R. A. Aitken, D. A. Young, J. L. Roberts, D. D. Blankenship, M. J. Siegert, **The tectonic development and erosion of the Knox Subglacial Sedimentary Basin, East Antarctica**, Geophysical Research Letters, Volume 43, Issue 20, 28 October 2016, Pages 10,728-10,737, 
• Aditya Narayanan, Sarah T. Gille, Matthew R. Mazloff, K. Murali, **Water Mass Characteristics of the Antarctic Margins and the Production and Seasonality of Dense Shelf Water**, Geophysical Research Letters, Volume 124, Issue 12, December 2019, Pages 9277-9294, 
• NICOLA JONES, **Polar Warning: Even Antarctica’s Coldest Region Is Starting to Melt**, Yale Environment 360
• Shumskiy, P. (1957), **Glaciological and Geomorphological Reconnaissance in the Antarctic in 1956**, Journal of Glaciology, 3(21), 54-61.

קישורים חיצוניים
----------------

* חוף נוקס באתר הסקר הגאולוגי של ארצות הברית
* חוף נוקס באתר הגאזט האנטארקטי של ממשלת אוסטרליה
* חוף נוקס באתר הגאזט האנטארקטי המשווה SCAR של ממשלת אוסטרליה
* תמונת לוויין של החוף באתר נאס"א
* תצלום לוויין של אזור חוף נוקס
* חוף נוקס באתר marineregions
* זמני שקיעת /זריחת שמש/ ירח עדכניים בחוף נוקס
* מזג אוויר נוכחי מעודכן בחוף נוקס
	+ תחזית מזג אוויר עדכנית ארוכת טווח עבור חוף נוקס
	+ נתוני מזג אוויר היסטוריים עבור חוף נוקס
	+ סטטיסטיקות מזג אוויר עבור חוף נוקס

הערות שוליים
------------

1. 1 2 3 4 5 6 7 8  מידע גאוגרפי והיסטורי

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10037591

 |
תרסיס פקפנט במינון של 100 מיקרוגרם בכל ריסוס. ניתן להבחין במונה מימין, המסמן את מספר השימושים בתכשיר. בכל תכשיר 8 ריסוסים.
**פקפנט** (®PecFent, שם גנרי FPNS – Fentanyl Pectin Nasal Spray) היא תרופה לשיכוך כאבים מהיר, המכילה את החומר פנטניל (Fentanyl) בתרסיס לאף. פקפנט מותווה בישראל ובעולם לטיפול בכאבים מתפרצים, בחולים אונקולוגיים המטופלים בתרופות ממשפחת האופיואידים.

**היצרן:** ארכימדס פארמה (Archimedes Pharma), בריטניה.

**המשווק בישראל:** מדיסון פארמה.

**קבוצה תרפויטית:** משכך כאבים חזק השייך לקבוצת משככי כאבים האופיואידים.

למי מתאימה התרופה פקפנט?
------------------------

פקפנט מיועד לטיפול בחולי סרטן בוגרים הסובלים מכאב מתפרץ.
כאב מתפרץ הוא כאב אשר מופיע באופן פתאומי, אפילו כאשר המטופל נמצא תחת טיפול רגיל בתרופות אופיואידיות לשיכוך כאבים קבועים כגון מורפין, פנטניל, אוקסיקודון או הידרומורפון. פקפנט יינתן רק לחולי סרטן בוגרים שכבר נוטלים תרופות אופיואידיות אחרות על בסיס יומי לשיכוך כאבים קבועים. 
ההתוויה המאושרת במשרד הבריאות בישראל, תואמת את ההתוויה המאושרת על ידי ה-FDA בארצות הברית.

זמינות בישראל
-------------

התרופה כלולה בסל הבריאות וזמינה בישראל בקופות החולים כללית, מכבי, מאוחדת, לאומית, ללא עלות לחולים אונקולוגיים.

מנגנון הפעולה – טכנולוגיית מתן פנטניל בתרסיס לאף
------------------------------------------------

פקפנט הוא תרסיס המיועד לספיגה ברירית האף. כאשר מתיזים פקפנט לתוך האף, משתחררות טיפות זעירות היוצרות מיידית שכבה דקה של ג'ל. החומר הפעיל פנטניל נספג במהירות דרך רירית האף למחזור הדם, ומשם אל אתר המטרה במוח, וכך מקל במהירות על הכאב המתפרץ.

מחקרים מבוקרים מוכיחים כי פקפנט מסייע לשיכוך כאב משמעותי תוך 5 דקות, בהשוואה לפלצבו ולתרופה MIR (morphine immediate release). משך השפעת התרופה הוכח עד שעה אחת.

אופן השימוש
-----------

פקפנט זמין בשני מינונים: פקפנט 100 מק"ג (מיקרוגרם) ופקפנט 400 מק"ג (מיקרוגרם). יש לוודא שנעשה שימוש במינון שנרשם על ידי הרופא. מנה לטיפול בכאב מתפרץ יכולה להינתן על ידי לחיצה אחת או שתי לחיצות (לחיצה אחת לכל נחיר) לפי הוראת רופא, ותכיל אחת מארבע עוצמות מינון: 100 מק"ג, 200 מק"ג, 400 מק"ג או 800 מק"ג. 
להסבר על פתיחת אריזת המגן, הכנת בקבוק לשימוש ראשון ואופן נטילת התרופה, יש לעיין בעלון לצרכן.

מידע חיוני ותופעות לוואי
------------------------

תופעות לוואי המופיעות לעיתים קרובות הן: בלבול, שינוי בחוש הטעם, סחרחורת, בחילות והקאות, ישנוניות, כאבי ראש, דימום מהאף, הרגשת אי נוחות בתוך האף, נזלת, עצירות, גרד בעור. למידע מלא על תופעות הלוואי, יש לעין בעלון לצרכן.

אם אחת מתופעות הלוואי מחמירה, או כאשר אתה סובל מתופעת לוואי שלא הוזכרה בעלון, עליך להתייעץ עם הרופא.
למידע נוסף, אזהרות והתוויות נגד, יש לעיין בעלון לצרכן כפי שאושר על ידי משרד הבריאות.

קישורים חיצוניים
----------------

* אתר התרופה הבינלאומי
* אתר האגודה למלחמה בסרטן – טיפול בכאב ממקור סרטני
* עלון לצרכן – משרד הבריאות בישראל
* משרד הבריאות – אגף הרוקחות – מאגר התרופות
* נדב דוידוביץ', ינאי קרנצלר ואורן מירון, השימוש המוגבר במשככי כאבים נרקוטיים בישראל: תחילתה של מגפה? באתר מרכז טאוב, מרץ 2023
* "פי 50 יותר חזק מהרואין": הישראלים שקיבלו מהרופא אופיואידים - והפכו לנרקומנים, סרטון בערוץ "כאן 11", באתר יוטיוב (אורך: 15 ד'), 29 במאי, 2023

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.